Operasjon Ariel

Operasjon Ariel var kodenavnet for evakueringen under andre verdenskrig av britiske, franske, canadiske og polske styrker fra det vestlige Frankrike etter landets kollaps ved den tyske invasjonen i mai 1940.

Operasjon Ariel ble ledet av admiral William Milbourne James, Commander-in-Chief Western Approaches Command, Portsmouth. Over 215 000 soldater ble evakuert. Operasjon Ariel er mindre kjent enn den foregående evakueringen fra Dunkerque (engelsk: Operation Dynamo), og hadde mindre tap, men ved bombing av RMS «Lancastria» omkom om lag 4 000 soldater, Storbritannias verste maritime katastrofe noensinne. 

Ariel, operasjon
Kategori:Konflikter i 1940
Kategori:1940 i Frankrike